Document ID: /roh_data/filtered/fineweb-2-filterrobots_roh.jsonl.gz/5732

nadal en scola sedrun
Il mardis avon las vacanzas han las scolaras ed ils scolars dalla Scola Sedrun astgau guder in avonmiezdi cun ina pluna posts davart il tema Nadal. Aschia han entgins saviu far creflis, "umens da pasta" (Grittbänz), sco era zambergiar cartas da Nadal, aunghelets ni steilas da strom. Plinavon ei vegniu cantau, giugau teater e malegiau da camifo.
Il punct culminont digl avonmiezdi ei la finiziun communabla en sala da gimnastica stada. Leu ei vegniu cantau plein anim canzuns da Nadal, quei en classa sco era communablamein.
Entginas impressiuns da quei avonmiezdi anfleis Vus cheu sut.
fotografias da Sandro Tomaschett
fotografias da Manuela Schnoz-Flury
fotografias da Maria Venzin